dagoena- goi-mailako arte-irakaskuntzen eskaintza osatzen baitu Euskadin. Arte horien garapenak eta gizarte-eraginak agerian utzi dute komenigarria dela, halaber, musika- eta dantza-irakaskuntzen ikaskuntza arautuaren normalizazioari ekitea hezkuntza-sistemaren barruan, araubide bereziko irakaskuntzen esparruan. Hezkuntza ez-formalak, bizialdi osoko ikaskuntzaren kulturaren esparruan, pertsonaren garapen osorako gaitasunak eskuratzen laguntzen du. Hala, musika- eta dantza-eskolek ere gizartearen eskariari erantzuten diote, eta eragin sozial ukaezina dute, bai ikuspegi ludikoaren aldetik, bai pertsonen osasunaren aldetik. Gainera, Euskadiko arte- irakaskuntzen oinarrizko zutabe bihurtu dira; izan ere, etorkizuneko bokazioak pizten laguntzen dute, eta gainera, lanbide-ikasketak eta goi-mailako ikasketak egingo dituzten ikasleen hasierako prestakuntza bultzatzen dute, eta, bueltan-bueltan, lan-munduan etorkizuneko profesional gisa sartzera iritsi daitezke. Beraz, funtsezkoa da ondo koordinatuta egotea musika- eta dantza-eskolak eta goi-mailako ikasketak ematen dituzten zentroen sarea, musikako eta dantzako arte-irakaskuntzen sektorea osatzeko eta kohesionatzeko. Zalantzarik gabe, eta oraindik egiteko dagoen bidea gorabehera, Euskadiko Toki Erakundeei buruzko apirilaren 7ko 2/2016 Legearen zazpigarren xedapen iragankorra mugarri garrantzitsua izan zen musika-eskolentzat, zehaztu baitzuen Euskal Autonomia Erkidegoko Administrazio Orokorrak pixkanaka bere gain hartuko zuela udal-titulartasuneko musika-eskolen finantzaketa, eskaini beharreko zerbitzuen estandar baten arabera, haien finantzaketaren herena lortu arte. Hala, dekretu honen bidez, musika- eta dantza-irakaskuntzak hobetzeko eta eguneratzeko tresnak indartu nahi dira, dekretu honetan araututako zentroetan ematen diren balio akademiko edo profesionaleko tituluetara bideratzen ez diren heinean, honako jarduera-ardatz hauen bidez: - Antolaketa eta funtzionamendua arautzea, musika eta dantza eskolen euskal sistemaren koherentzia eta nortasuna bermatzeko. - Beren antolamenduan eta eskaintzan sormen-, aniztasun- eta irudimen-eremuak sustatu eta bultzatzea, herritar guztiei eskaintzen zaien zerbitzua hobetzeko, bai beren prestakuntza-eskaintzaren berehalako hartzaile gisa, bai kulturaren hedapen-jardueraren onuradun gisa. - Gutxieneko eskaintza- eta kalitate-baldintza batzuk zehaztea, sisteman sartzen diren herritar guztiei, edozein dela ere lekua edo gizarte-eremua, maila goreneko zerbitzu-kalitatea bermatzeko, eta, ordainetan, jasotzen duten zerbitzua justifikatuko duen parte hartzeko eta xedatzeko eskakizuna bermatzeko. - Euskal sustrai tradizionaleko musikaren eta dantzaren irakaskuntza goi-mailako irakaskuntzan babestea, euskal kultura-ondarearen irakaskuntza artistiko gisa aitortuz eta zaindu eta garatzea merezi duela adieraziz, gure herriaren nortasunaren ezaugarrietako bat denez gero, - Pedagogia instrumentalaren adarra indartzea Euskal Dantzako Musikako Goi Mailako Irakaskuntzetan eta Dantzako Goi Mailako Irakaskuntzetan. - Amaiera ematea urriaren 27ko 289/1992 Dekretuaren zortzigarren xedapen iragankorra aplikatzeak ekarri zuen iragankortasunari, zeina aurreikusita baitzegoen titulazioak titulazio arautua duten espezialitateetan egokitzeko aldirako. - Musika- eta dantza-eskoletako irakaskuntzak Kultura Aniztasuna Kudeatzeko Euskal Eredura egokitzea nazioarteko migrazioen eta asiloaren esparruan, irakasleen artean kulturarteko komunikazio-gaitasunen garapena indartuz, ikasleekin komunikazio eraginkorra izateko, bereziki garrantzitsua dena hezkuntzaren eta kulturaren testuinguruan. - Musikaren eta Dantzaren hezkuntza-eredu inklusibo baten garapenean aurrera egitea, pertsona guztiei musika- eta dantza-hezkuntzarako sarbidea bermatuko diena, irisgarritasun unibertsala